**Jánd Község Önkormányzata Képviselő-testületének**

**2/2021. (II. 09.) önkormányzati rendelete**

**a helyi közművelődésről szóló 7/2020. (VI.15.) önkormányzati rendelet módosításáról**

Jánd Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott hatáskörében, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás, a 73. § (2) bekezdésében és a 76. § (1) bekezdésében meghatározott feladatköre alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:

1.§ Jánd Község Önkormányzatának a helyi közművelődésről szóló 7/2020. (VI.15.) önkormányzati rendelet (továbbiakban: Rendelet) 2. §-ában a *„közművelődési intézményre (Művelődési Házra)”* szövegrész helyébe a *„működtetett Közösségi Színtérre”* szövegrész lép.

2. § A Rendelet 4. §-a helyébe a következő rendelkezés lép:

*„4.§ (1) Az Önkormányzat a 3. §-ban meghatározott közművelődési feladatait az általa működtetett 4841 Jánd, Rákóczi út 49. szám alatti Közösségi Színtérben valósítja meg.*

*(2)Az Önkormányzat gondoskodik az (1) bekezdésben meghatározott ingatlan karbantartásáról, állagmegóvásáról, biztosítja a közösségi tevékenységekhez szükséges helyszínt, infrastruktúrát, dologi eszközöket, illetve a működéshez előírt középfokú közművelődési szakembert alkalmaz.*

*(3) A feladatellátó a közművelődési alapszolgáltatások megszervezéséhez éves szolgáltatási tervet készít minden év március 1-jéig, amelyben meghatározza mely szakmai feladatokat milyen módon és mértékben látja el.”*

3.§ A Rendelet 9. § (2) bekezdésében a *„Művelődési Ház és Könyvtár”* szövegrész helyébe a *„Közösségi Színtér”* szövegrész lép.

4. § Ez a rendelet a kihirdetését követő napon lép hatályba.

A Képviselő-testület hatáskörét gyakorló:

Asztalos István

 polgármester

ZÁRADÉK:

A rendelet 2021. február 09. napján került kihirdetésre.

 dr. Deák Ferenc

 jegyző